English: Of course, it's not only rough-sleepers who are homeless. There's a number of people, probably not many miles from here today, who will be sofa surfing tonight - moving from friend's house to friend's house, and many of them end up on the streets when they run out of friends. I don't mean that unkindly, but that's what actually happens. They use the good wishes and goodwill of their friends for a certain period of time, that runs out, and then their ability to have a roof over their head runs out. There's also a number of people who are inadequately housed, living in cold, damp and unhealthy conditions, and all these things have a huge effect on health. The 1945-51 Labour Government put health and housing together, because they knew how important housing was for people's health. There are a lot of voluntary organisations involved. In Swansea, we have the Sisters of Mercy, the Wallich and Caer Las, all being involved, all doing a phenomenally good job, but we still have people who will be sleeping on the streets of Swansea tonight. What causes homelessness? Debt, and universal credit can only make this worse, but also people on flexible contracts - or what I call exploitative contracts - where they're okay when they're working the hours they've worked regularly, but when they go back to their basic hours, which are somewhere between nought and six, all of a sudden they find themselves unable to pay their rent. Many of them, if they are unwell, will obviously go back to having no income at all, and trying to find their way through the benefits system, having been working irregular hours, means that eventually their landlord will evict them. There's a drug and alcohol problem that is having an effect, and a number of people on the streets have drug and alcohol addiction. I think, in some ways, that's what the user needs to kill the pain of sleeping rough. I think that we can judge people for doing these things, but if we were actually sleeping rough at night, something to kill the pain may well be an advantage to us. Because we'll all go back to nice, warm houses with central heating, then perhaps thinking about those who don't have those advantages really is something we need to do. No-one should be sleeping rough. There's no reason why anybody should be sleeping out on the streets. There is, of course, a shortage of social housing, and this is where I disagree with Bethan Jenkins: increasing the demand side does not increase the supply side in housing. Giving more people a right to a house doesn't create one extra house. There's a desperate need for more council housing, and that is the answer to the housing crisis: council housing. Now we've done away with the right to buy, councils then don't have that sword of Damocles over their heads, that they build 10 houses, five get sold at a discount, and they end up making a loss on those houses. They can now build, and we need to be encouraging councils to build. I've got two questions for the Minister. The first one is: what support is the Welsh Government giving to councils to build council houses, which I believe is the route out of dealing with homelessness? The second is a much more short-term problem: what financial support is the Welsh Government giving to build more night shelters, which should improve the lot, if not make right the problem, for people who are sleeping rough? These are capital rather than revenue costs, and we perhaps ought to be looking at using capital, even some of that loan capital we've had, in order to do some of these things, which will be of benefit and may actually raise money in order to pay it back.
Welsh: Wrth gwrs, nid dim ond pobl sy'n cysgu ar y stryd sy'n ddigartref. Mae nifer o bobl, mae'n debyg dim mwy nag ambell filltir oddi yma heddiw, a fydd yn cysgu ar soffa yn rhywle heno - yn symud o dŷ ffrind i dŷ ffrind, ac mae llawer ohonyn nhw yn y pen draw ar y stryd pan ddaw eu rhestr ffrindiau i ben. Dydw i ddim yn golygu hynny mewn modd angharedig, ond dyna beth sy'n digwydd mewn gwirionedd. Maen nhw'n manteisio ar ddymuniadau da ac ewyllys da eu ffrindiau am gyfnod penodol o amser, mae hynny'n dod i ben, ac wedyn mae eu gallu i gael to uwch eu pen yn dod i ben. Mae yna hefyd nifer o bobl sydd mewn cartrefi annigonol, yn byw dan amodau oer, llaith ac afiach, ac mae'r holl bethau hyn yn cael effaith enfawr ar iechyd. Rhoddodd Llywodraeth Lafur 1945-51 iechyd a thai gyda'i gilydd, oherwydd roedden nhw'n gwybod pa mor bwysig oedd tai i iechyd pobl. Mae llawer o sefydliadau gwirfoddol ynghlwm â hyn. Yn Abertawe, mae gennym ni'r Chwiorydd Trugaredd, y Wallich a Caer Las, pob un yn cymryd rhan, pob un yn gwneud gwaith eithriadol o dda, ond mae gennym ni bobl sy'n cysgu ar strydoedd Abertawe heno. Beth sy'n achosi digartrefedd? Dyled, ac ni all credyd cynhwysol ddim ond gwneud hyn yn waeth, ond hefyd pobl ar gontractau hyblyg - neu'r hyn yr wyf i'n ei alw yn gontractau camfanteisiol - lle maen nhw'n iawn pan maen nhw'n gweithio'r oriau y maen nhw wedi bod yn eu gweithio'n rheolaidd, ond pan fyddan nhw'n mynd yn ôl at eu horiau sylfaenol, sydd yn rhywle rhwng dim a chwe awr, yn sydyn fe gawn nhw eu hunain yn methu â thalu eu rhent i gyd. Bydd llawer ohonyn nhw, os ydyn nhw'n sâl, yn amlwg yn dychwelyd i sefyllfa lle nad oes ganddyn nhw unrhyw incwm o gwbl, ac mae ceisio canfod eu ffordd drwy'r system fudd-daliadau, ar ôl bod yn gweithio oriau afreolaidd, yn golygu yn y pen draw y bydd eu landlord yn eu troi allan. Mae yna broblem cyffuriau ac alcohol sy'n cael effaith, ac mae nifer o bobl ar y strydoedd yn gaeth i gyffuriau ac alcohol. Credaf, mewn rhai ffyrdd, mai dyna sydd ei angen ar y defnyddiwr i ladd y boen o gysgu ar y stryd. Credaf y gallwn ni farnu pobl am wneud y pethau hyn, ond petaem ni mewn gwirionedd yn cysgu ar y strydoedd yn y nos, efallai y byddai rhywbeth i ladd y boen o fantais i ni. Oherwydd fe awn ni i gyd yn ôl i dai cynnes, clyd gyda gwres canolog, yna efallai bod meddwl am y rhai nad oes ganddyn nhw'r manteision hynny mewn gwirionedd yn rhywbeth y mae angen inni ei wneud. Ni ddylai neb fod yn cysgu ar y stryd. Nid oes unrhyw reswm pam y dylai unrhyw un fod yn cysgu ar y stryd. Wrth gwrs, mae prinder tai cymdeithasol, a dyma ble yr wyf i'n anghytuno â Bethan Jenkins: nid yw cynyddu'r galw am dai yn cynyddu'r cyflenwad. Nid yw rhoi mwy o hawl i bobl gael tŷ yn creu tŷ ychwanegol. Mae angen dybryd am fwy o dai cyngor, a dyna'r ateb i'r argyfwng tai: tai cyngor. Bellach rydym ni wedi diddymu'r hawl i brynu, bellach does gan gynghorau mo cleddyf Damocles uwch eich pennau, eu bod yn codi 10 tŷ, mae pump yn cael eu gwerthu am bris gostyngol, ac maen nhw'n gwneud colled ar y tai hynny. Fe allan nhw adeiladu erbyn hyn, ac mae angen inni annog cynghorau i adeiladu. Mae gen i ddau gwestiwn i'r Gweinidog. Y cyntaf yw: pa gefnogaeth mae Llywodraeth Cymru yn ei rhoi i'r cynghorau i adeiladu tai cyngor, sef y ffordd, rwy'n credu, o gael gwared â digartrefedd? Mae'r ail yn broblem llawer mwy tymor byr: pa gefnogaeth ariannol mae Llywodraeth Cymru yn ei rhoi i adeiladu mwy o lochesi nos, a ddylai wella sefyllfa, os nad datrys y broblem, i bobl sy'n cysgu ar y stryd? Mae'r rhain yn gostau cyfalaf yn hytrach na rhai refeniw, ac efallai y dylem ni ystyried defnyddio cyfalaf, hyd yn oed peth o'r cyfalaf a gawsom ni ar ffurf benthyciad, er mwyn gwneud rhai o'r pethau hyn, a fydd o fantais ac efallai mewn gwirionedd yn codi arian er mwyn ei ad-dalu.